༢བོད་ཡིག་རྩིས་ཚན་སློབ་དེབ་ནི་རྒྱ་ཡིག་གི་སློབ་དེབ་ནས་སྒྱུར་བསྒྲིགས་བྱེད་བཞིན་ཡོད།འོན་ཀྱང་འབྲེལ་ཡོད་སྡེ་ཁག་གིས་ཞིབ་དཔྱོད་ནན་མོ་དང་སློབ་དེབ་ཀྱི་སྤུས་ཚད་ལེགས་འཛིན་མ་བྱས་སྟབས་སློབ་དེབ་ཏུ་ཐ་སྙད་སྒྱུར་པ་གཅིག་གྱུར་མིན་པ་སྟེ་རྒྱ་ཡིག་གི་ཐ་སྙད་གཅིག་བོད་ཡིག་ཏུ་དོན་སྣ་མང་དུ་བསྒྱུར་བའམ་རྒྱ་ཡིག་གི་དོན་མི་འདྲ་བའི་ཐ་སྙད་འགའ་བོད་ཡིག་ཏུ་དོན་གཅིག་ཏུ་བསྒྱུར་བདཔེར་ན་རྒྱ་ཡིག་གིསོགས་ཐ་སྙད་དག་བོད་ཡིག་ཏུ་སྒྱུར་སྐབས་ཚང་མ་དོན་གཅིག་ཏུ་བསྒྱུར་ཡོད།སོགས་སྣང་ཚུལ་གནས་པས་ཤེས་བྱའི་ནོར་འཛོལ་བཟོས་ཡོད།བརྟེན་བྱའི་ཚིག་མཛོད་དག་ཏུ་ཐ་སྙད་གཅིག་གྱུར་མིན་པའང་སློབ་དེབ་ཏུ་མིང་ཚིག་རྙོག་འཛིང་བྱུང་བའི་རྒྱུ་རྐྱེན་རེད།བདག་གིས་མཚོ་སྔོན་མི་རིགས་དཔེ་སྐྲུན་ཁང་གིས༡༩༩༢ལོར་པར་དུ་བསྐྲུན་པའིརྒྱ་བོད་ཤན་སྦྱར་གྲངས་རིག་དང་དངོས་ལུགས།རྫས་འགྱུར།སྐྱེ་དངོས།འཕྲོད་བསྟེན་གྱི་མིང་ཚིག་ཐ་སྙདཚིག་མཛོད་དང་ཀན་སུའུ་མི་རིགས་དཔེ་སྐྲུན་ཁང་གིས༡༩༩༤ལོར་པར་དུ་བསྐྲུན་པའིབོད་རྒྱ་དབྱིན་གྲངས་རིག་ཚིག་མཛོདདངབོད་རྒྱ་དབྱིན་དངོས་ལུགས་ཚིག་མཛོདཁྲོད་ཀྱི་རྒྱུན་བཀོལ་གྱི་རྒྱ་ཡིག་མིང་ཚིགསོགས་བོད་ཡིག་ཏུ་བསྒྱུར་བ་བསྡུར་ཚེ་སོ་སོ་མི་གཅིག་པ་རེད།ཐ་སྙད་གཅིག་སྣ་མང་དུ་བསྒྱུར་འདུག་པ་འདི་རྒྱ་ཆེའི་དགེ་སློབ་རྣམས་ཀྱིས་གོ་བ་ལེན་དཀའ་བ་མ་ཟད།སྒྱུར་པ་པོ་རང་ཉིད་ཀྱིས་ཀྱང་རྒྱ་ཡིག་གི་མ་ཡིག་དང་བྲལ་ན་གསལ་བོ་ཞིག་བཤད་མི་ཐུབ་པར་སྙམ་མོ།།